নতুন দিল্লী : পেগাছাছ চোৰাংচোৱাগিৰি কাণ্ড সম্পৰ্কীয় এটা গোচৰৰ শুনানি গ্ৰহণ কৰি গুৰুত্বপূৰ্ণ মন্তব্য কৰিছে উচ্চতম ন্যায়ালয়ে। পেগাছাছ স্পাইৱেৰ ব্যৱহাৰ কৰি বিৰোধী দলৰ নেতা, সাংবাদিক আৰু আনসকলক লক্ষ্য কৰা বুলি প্ৰকাশিত বাতৰি যদি সঁচা হয় তেন্তে এয়া এক গুৰুতৰ অভিযোগ। দেশৰ ৰাজনীতিত তোলপাৰ লগোৱা এই বিষয় সম্পৰ্কীয় ভালেমান আৱেদনৰ আজি শুনানি গ্ৰহণ কৰে উচ্চতম ন্যায়ালয়ে। মুখ্য ন্যায়াধীশ এন ভি ৰমনাৰ নেতৃত্বৰ দুজনীয়া বিচাৰপীঠে আবেদনকাৰীসকলক তেওঁলোকৰ আৱেদনৰ প্ৰতিলিপি চৰকাৰক প্ৰদান কৰিবলৈ নিৰ্দেশ দিয়ে।
উল্লেখ্য যে, 'দ্য ৱায়াৰ'কে ধৰি কেইবাটাও আগশাৰীৰ সংবাদ মাধ্যমে পেগাছাছ সম্পৰ্কীয় প্ৰতিবেদনত প্ৰকাশ কৰিছে যে, ইজৰাইলী স্পাইৱেৰ পেগাছাছ যোগান ধৰা এনএছঅ'ৰ লিক ডাটাবেছত ভাৰতৰ ৩০০টা ফোনৰ সাম্ভাব্য লক্ষ্যৰ তালিকাত আছে। অৱশ্যে, এইটো সকলো ফোন হেক কৰা হৈছিল বুলি নিশ্চিত নহয়। কংগ্ৰেছ নেতা ৰাহুল গান্ধী, নিৰ্বাচনী ৰণকৌশল নিৰ্ধাৰক প্ৰশান্ত কিশোৰ, দুজন কৰ্মৰত কেন্দ্ৰীয় মন্ত্ৰী, প্ৰাক্তন নিৰ্বাচন আয়ুক্ত, ৪০জন সাংবাদিককে ধৰি ভালেমান লোকৰ নাম এই তালিকাত থকা বুলি প্ৰকাশ পাইছে।
Share :
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
